מיכאל רפופורט

מיכאל (מישה) רפופורט (Михаил Рапопорт; נולד ב-29 במאי 1948) הוא צייר ופסל ישראלי.

== ביוגרפיה ==
רפופורט נולד בשנת 1948 באלמה אטה בירת קזחסטן, שאליה פונו אמו ואחותו ב-1942 מלנינגרד הנצורה. אביו, ולדימיר רפופורט, היה עיתונאי ותסריטאי יהודי, שעבד כעורך ראשי בטלוויזיה של קזחסטן, בסטודיו "קזחפילם" .

בגיל 15 החל רפפורט לפסל, ובשנת 1965 התחיל את לימודיו בבית הספר לאמנות באלמה אטה, שם למד שלוש שנים ולאחר מכן המשיך לאקדמיה לאמנות בטשקנט. עם סיום לימודיו התגייס לצבא האדום ושירת במשך שנה כצייר ופסל צבאי.

אחרי השחרור החל את דרכו כפסל. בהתאם להכשרתו הרשמית עסק בעיקר בפיסול מונומנטלי, וביצע עבודות שהוזמנו על ידי השלטונות המקומיים. במקביל המשיך בעבודתו הפרטית כפסל והתחיל לגבש סגנון ייחודי. ב-1978 הציג את תערוכת היחיד הראשונה שלו באגודת האמנים של אלמה אטה. במהלך שנות ה-80 המשיך לעבוד באלמה אטה ולהציג בברית המועצות.

עם התפרקות ברית המועצות, עלה לישראל עם אשתו ובנו. בשנות ה-90 עבד עם גלריה רוזנפלד, והציג בתערוכות שונות בישראל ובעולם. כיום חי ועובד ביפו ומציג בגלריית פורטה בתל אביב.

==יצירתו==
בתקופת חייו בקזחסטן עסק בעיקר בפיסול בארד בסגנון מופשט. הושפע מאמנים כמו הנרי מור ואלברטו ג'קומטי.

בשנים הראשונות לאחר הגעתו לישראל המשיך לעסוק באמנות מופשטת ועבר בהדרגה לציור. בין השנים 1990–1994 עבודותיו הוצגו במספר תערוכות יחיד ותערוכות קבוצתיות. משנת 1994 החל להציג בגלריה רוזנפלד בתל אביב.

ב-1994 עבר לתל אביב והתחבר עם המשורר והאמן רומן באימבאיב, איתו שיתף פעולה לאורך שנות ה-90; עבודותיהם המשותפות כללו מיצגים המשלבים בין אמנות פלסטית לשירה, והן הוצגו במספר תערוכות כגון הביאנלה לאמנות במוזיאון ינקו דאדא בעין הוד ובגלריה גורדון בתל אביב.

בין שנת 2000 ל-2004 צייר על קלף הגדה של פסח מיוחדת מאוד בסגנון נאיבי כל עמוד מצויר לפי הנושא שבכתב.

לקראת סוף שנות ה-90 חזר רפפורט לציור, והחל להתרחק מאמנות קונספטואלית ולהשתמש באלמנטים של אסתטיקה קלאסית, בחיפוש אחר דרך לפתח דיאלוג עם חושיו של המתבונן ולא עם שכלו הישר. סדרות ציורים אלו הוצגו במספר תערוכות, כגון "אזור תעשייה, אורחים” ו"העד".

ב-2009 עזב רפפורט את גלריה רוזנפלד והתחיל לעבוד עם גלריה דן, בה הוצגו תערוכותיו "אורניתולוגיה פרטית" ו"בין השמשות". באותה שנה יצא קטלוג שכולל את מירב עבודותיו.

ב- 2018 החל לעבוד רפפורט עם גלריה פורטה שברחוב שבזי בתל אביב.

==תערוכות יחיד נבחרות==
{|width="100%" style="background-color: transparent;"
|- "valign=top border="0|
| width=45% valign=top|
* 1978 – אגודת האמנים, אלמה אטה
* 1980 – המוזאון לאמנות, אלמה אטה
* 1987 – אגודת הארכיטקטים, מוסקבה
* 1988 – המוזאון לאומנות מודרנית, ריגה
* 1990 – מרכז תרבות נתניה
* 1993 – גלריה גשר, נתניה
* 1994 – דורטמונד, גרמניה
| width=45% valign=top|
* 1997 – המשכן לאמנויות הבמה, תל אביב
* 2000 – "כמיהה לחזרה" גלריה רוזנפלד, תל אביב
* 2000 – "הציפור הכחולה" יאנקו דהדה, עין הוד
* 2005 – "העד" גלריה רוזנפלד, תל אביב
* 2007 – "אזור תעשייה, אורחים" גלריה רוזנפלד, תל אביב
* 2009 – "אורניתולוגיה פרטית" גלריה דן, תל אביב
* 2010 – "בין השמשות" גלריה דן, תל אביב
|}

== קישורים חיצוניים ==

* [http://www.misha-rapoport.com אתר הבית של רפופורט]
* [https://web.archive.org/web/20120108063604/http://www.finegallery.co.il/artwork_cat_598.html מיכאל רפופורט] באתר גלריית דן
* [http://www.artportal.co.il/?CategoryID=195&ArticleID=62 כתבה על התערוכה "אזור התעשייה, אורחים"] באתר הפורטל הישראלי לאמנות
* [http://www.haaretz.co.il/CM.art_item,418,208,7664,.aspx כתבה על "אזור התעשייה, אורחים"], באתר עכבר העיר
* [http://www.iwomen.co.il/item.asp?aid=89325 גלריה רוזנפלד מציגה: תערוכת היחיד של מיכאל רפפורט], באתר Iwomen
* [http://www.hayekart.com/he/type_event/show?id=34 מישה רפופורט - A Private Eye] , באתר Hayekart
* 
* 
* דליה מרקוביץ וקציעה אלון, [http://www.maarav.org.il/archive/classes/PUItemea52.html?id=819&lang=HEB ביקורת על אחת מתמונותיו], באתר "מארב"

קטגוריה:ציירים ישראלים
קטגוריה:פסלים ישראלים
קטגוריה:ישראלים ילידי קזחסטן
קטגוריה:עולים בשנות ה-1990
קטגוריה:יפו: אישים
קטגוריה:ישראלים שנולדו ב-1948